All Star s Jordanom, bez Malonea (29/1/03) - 2003-01-29
U prvim petorkama Istoka i Zapada nastupaju košarkaši koji su dobili najviše navijačkih glasova, dok je rezerve biralo 29 trenera u NBA
U posljednjem kolu najviše je pozornosti privukao susret Utah Jazz - Sacramento Kings kojeg su dobili Jazz-eri. Taj je suret bio zanimljiv najviše zbog incidenta s trenerom Utah Jazz-a, Jerry Sloanom koji je isključen nakon što je jednog od sudaca odgurnuo tijekom žestoke diskusije glede sudačke odluke.!? Osim što je odmah isključen Sloana će, zasigurno, Liga oštro kazniti. Zanimljivo je podatak da je sličan incident imao i 1993. godine. No, oni koji su bili u blizini tvrde da je Sloan reagirao na vrlo provokativno ponašanje suca Courtneya Kirklanda. Osim što su izbili bodove u ovoj utakmici Kingsi su izgubili i svog najboljeg igrača – Chrisa Webbera koji je ozljedio stopalo. Sada je neizvjestan i njegov nastup na All Star utakmici 9. veljače, jer je bio izabran u momčad Zapada. Njegov suparnik na spomenutoj utakmici Karl Malone neće, prvi put u 15 godina, biti medju najboljim igračima. Malone je drugi na listi strijelaca svih vremena i drugi je, zajedno s Jerry-em Westom, po broju nastupa na All Star utakmicama. Prvi je Karrem Abdul Jabbar s 19 nastupa. No, ako nema Malonea ima Michaela Jordana, koji će se 9. veljače izjednačiti po broju nastupa s Maloneom i Westom. Dakle, to će Michaelu biti 14. All Star nastup! Kada već govorimo o All Star utakmici evo i kompletnih momčadi Istoka i Zapada. U prvim petorkama nastupaju košarkaši koji su dobili najviše navijačkih glasova, dok je rezerve biralo 29 trenera u NBA ligi. U prvu petorku Istoka izabrani su: Vince Carter iz Toronta, Allen Iverson iz 76ersa, Tracy McGrady, košarkaš Orlanda, zatim Jermaine O`Neal iz Indiane te Ben Wallace, centar Detroita. Rezerve su: Michael Jordan (Washington Wizards), Jason Kidd (New Jersey Nets), Paul Pierce i Antoine Walker (Boston Celtics), Brad Miller (Indiana Pacers), Zydrunas Ilgauskas (Cleveland Cavalliers) te Jamal Mashburn ( New Orleans Hornets). U prvoj petorci Zapada igraju Kobe Bryant iz Lakersa, Tim Duncan iz San Antonia, Steve Francis iz Houstona, Kevin Garnett iz Minnesote te centar Houstona Rocketsa, kineski košarkaš Yao Ming! Dakle, dogodilo se pravo čudo – Shaquile O`Neal – najdominantniji centar u ligi rezerva je rookieu Yao Mingu! Ostale rezerve Zapada su: Stephon Marbury i Shawn Marion (Phoenix Suns), Steve Nash i Dirk Nowitzki (Dallas Mavericks), Gary Payton (Seattle SuperSonics) te Chris Webber (Sacramento Kings). Trener momčadi Istoka je Isiah Thomas iz Indiana Pacersa, a Zapada Rick Adelman iz Sacramento Kingsa. Očigledno je da ovaj izbor izaziva brojne kontroverze. Neke smo spomenuli, kao neigranje Karla Malonea i prednost koju Yaom Ming ima ispred Shaqa. Svoje iznenadjenje i razočarenje nisu mogli sakriti Jalen Rose, branič Chicago Bullsa i Jarey Stackhouse iz Washington Wizardsa. Nema ni izvanrednog Michela Finleya iz Dallasa te Allana Houstona iz New York Knicksa. Zanimljiv je podatak da je medju najbolje NBA igrače mjesto našlo čak pet inozemnih košarkaša. Ukoliko se neki od izabranih igrača ozljedi do 9.veljače treneri imaju pravo sami izabrati njihove zamjene. Prije All Star susreta i debitanti u ligi će odigrati utakmicu protiv igrača kojima je ovo druga NBA sezona. Da podsjetimo, u selekciji rookie-a, odnosno, debitanata nalazi se i hrvatski košarkaš Gordan Giriček iz Mephis Grizzliesa.